ddrg/super_eurlex huggingface dataset:
I.

ker je Svet 13. julija in 31. julija 2015 pregledal omejevalne ukrepe proti Belorusiji in spremenil seznam oseb in subjektov, za katere velja prepoved izdaje vizumov in zamrznitev premoženja, ter z njega odstranil nekatere uradnike in podjetja; ker trenutno za 175 posameznikov, vključno z Aleksandrom Lukašenkom, velja prepoved vstopa, zanje in za 18 gospodarskih subjektov pa tudi zamrznitev premoženja v EU; ker naj bi bila v naslednjih mesecih opravljena ocena omejevalnih ukrepov EU, pri kateri bo upoštevan nedavni razvoj dogodkov in vsi drugi dejavniki, na podlagi katerih so bili ti ukrepi sprejeti;
—

ob upoštevanju Sklepa Sveta 2014/948/EU z dne 15. decembra 2014 o podpisu Protokola med Evropsko unijo in Republiko Zelenortski otoki o določitvi ribolovnih možnosti in finančnega prispevka iz Sporazuma o partnerstvu v ribiškem sektorju med Evropsko skupnostjo in Republiko Zelenortski otoki, v imenu Evropske unije in o njegovi začasni uporabi (1),
54.

poudarja, da bolj izpopolnjeni kapitalski trgi ne bi smeli izključiti malih in srednjih podjetij, saj so to podjetja, ki najbolj potrebujejo dostop do dodatnega financiranja, zlasti v državah članicah, ki so se soočale z gospodarskimi težavami ali se še vedno; poudarja, da so za vzpostavitev pozitivnega okolja za uspešno financiranje malih in srednjih podjetij potrebni tudi gospodarski in regulativni pogoji na ravni EU in nacionalni ravni, ki bodo tem podjetjem prijazni; zlasti poudarja, da je treba posvetiti pozornost možnosti poenostavitve postopkov za dostop malih in srednjih podjetij ter podjetij s srednje veliko tržno kapitalizacijo do prvih javnih ponudb, pri tem pa zagotoviti, da se še naprej uporabljajo stroga merila za ocenjevanje odpornosti in upravičenosti podjetij do prve javne ponudbe; poziva Komisijo, naj preuči še druge načine, kako bi malim in srednjim podjetjem pomagali pri privabljanju naložb;
A.

ker se je Ruska federacija kot polnopravna članica Sveta Evrope, Organizacije za varnost in sodelovanje v Evropi (OVSE) in Organizacije združenih narodov zavezala načelom demokracije in pravne države ter spoštovanju temeljnih svoboščin in človekovih pravic; ker so se zaradi številnih resnih kršitev načel pravne države in sprejetja restriktivnih zakonov v minulih mesecih začeli porajati resni pomisleki o tem, ali Rusija spoštuje mednarodne in nacionalne obveznosti; ker je Evropska unija večkrat ponudila dodatno pomoč in strokovno znanje, da bi Rusiji pomagala pri posodobitvi ustavnega in pravnega reda v skladu s standardi Sveta Evrope;
60.

opozarja, da sta kulturna in ustvarjalna industrija v Evropski uniji gonilo družbenega in gospodarskega razvoja ter odpiranja novih delovnih mest v Evropi, hkrati pa opozarja, da bistveni delež gospodarske rasti, inovacij in novih delovnih mest v EU temelji na ustvarjalcih, konstruktorjih in institucijah, ki uporabljajo izjeme in omejitve avtorskih pravic; poudarja, da bi morala vsaka zakonodajna pobuda za modernizacijo avtorskih pravic temeljiti na neodvisnih dokazih glede njenega učinka na rast in delovna mesta (zlasti kar zadeva MSP v kulturnem in ustvarjalnem sektorju), dostop do znanja in kulture ter potencialne stroške in koristi;
G.

ker je bila večina aktivistov in podpornikov izpuščenih in so bili tujci izgnani iz države, a sta Yves Makwambala in Fred Bauma še vedno priprta v zaporu Makala, v Kinšasi, bremeni pa ju obtožba članstva v združenju, ki naj bi bilo ustanovljeno z namenom izvajanja napadov na ljudi in lastnino, kovanja zarote proti predsedniku države in poskusa uničenja ali spremembe „ustavnega režima“ oziroma podžiganja ljudi k oboroženemu spopadu z državno oblastjo; ker so oblasti Freda Bauma obtožile tudi motenja miru, Yvesa Makwambalo pa javnega blatenja predsednika države, čeprav sta uveljavljala pravico do svobodnega izražanja, miroljubnega zbiranja in združevanja;
28.

poudarja, da sta preglednost in odgovornost bistveni zahtevi za demokratični nadzor, pa tudi za primerno delovanje in verodostojnost misij, izvršenih pod zastavo EU; ponovno poudarja, kako je pomembno, da Parlament opravlja nadzor nad načinom proračunskega načrtovanja za različne misije in operacije SVOP; pozdravlja mehanizme poročanja iz medinstitucionalnega sporazuma z dne 2. decembra 2013, kot so četrtletna poročila o proračunu SZVP in skupna posvetovalna srečanja o SZVP; pozdravlja zavezo podpredsednice/visoke predstavnice, da bo osvežila slednje sestanke in uvedla primerno stopnjo prilagodljivosti glede njihovega obsega, da bi bil Parlament v celoti obveščen o vojaških misijah in o delu in dnevnem redu političnega in varnostnega odbora; vztraja, da morebitne izboljšave glede prilagodljivosti in učinkovitosti financiranja in izvajanja misij in operacij ne smejo ogroziti doseženega pozitivnega napredka glede preglednosti in odgovornosti pri posredovanjih SVOP; poziva Komisijo, naj pripravi obsežno obrazložitev člena 49(1)(g) finančne uredbe in predlaga posebne vrstice za vsako misijo SVOP v okviru poglavja SZVP, pri čemer naj v letno poročilo o delu obvezno vključi podrobno predstavitev vsake misije glede na udeležence in izdatke;
20.

poziva sirske oblasti, naj nemudoma in brezpogojno spustijo in oprostijo obtožb Mazena Darviša in vse, ki so zaprti, obtoženi in/ali obsojeni zaradi miroljubnega uveljavljanja pravice do svobodnega izražanja in zbiranja, zagovornike človekovih pravic in politične aktiviste, ki jim je bila samovoljno odvzeta prostost zaradi delovanja na področju človekovih pravic;
32.

poziva države članice in Evropsko komisijo, naj že v šolah med najmlajšimi otroci dodatno spodbujajo zdravo hrano ter osveščen način prehranjevanja in standarde kakovosti in trajnosti na področju prehranjevanja, prek raziskovalne dejavnosti ter z vzgojo in izobraževanjem – s spodbujanjem k odgovornemu in zdravemu načinu življenja – in z nadaljnjim razvojem ukrepov za odpravo podhranjenosti in neustrezne prehranjenosti in preprečevanje čezmerne debelosti;
G.

ker se tihotapci in trgovci z ljudmi okoriščajo z nezakonito migracijo in ker ogrožajo življenja migrantov zavoljo lastne poslovne koristi, so odgovorni za tisoče smrti in so za EU in države članice resen izziv; ker trgovci z ljudmi s svojimi kriminalnimi dejanji letno ustvarijo 20 milijard EUR dobička; ker so po navedbah Europola organizirane kriminalne skupine, ki aktivno podpirajo prevoz nezakonitih migrantov prek Sredozemskega morja v EU, povezane s trgovino z ljudmi, drogami, orožjem in terorizmom; ker je 17. marca 2015 začela delovati Europolova skupna operacijska skupina Mare za ukrepanje zoper te kriminalne združbe;
7.

pozdravlja naložbeni načrt za Evropo, ki je pomemben instrument za povečanje zasebnih in javnih naložb; ugotavlja, da je načrt namenjen spodbujanju dodatnih naložb, razvoju novih projektov, pritegnitvi vlagateljev in ponovni vzpostavitvi zaupanja; meni pa, da je veliko prezgodaj za oprijemljivo oceno dejanskega učinka načrta; opozarja, da spodbujanje naložb ne bi smeli obravnavati kot alternativo reformam, pač pa kot njihovo dopolnitev; vztraja, da bi bilo treba sredstva Evropskega sklada za strateške naložbe vlagati v projekte, ki so gospodarsko donosni ali imajo glede na stroške in koristi pozitivne socialne učinke; poudarja, da s skladom ne bi smeli le nadomestiti nacionalnega financiranja projektov z njihovim sofinanciranjem iz evropskih sredstev; poudarja, da je pomembno, da bodo evropski skladi pritegnili dodatne naložbe in ne bodo le nadomestili nacionalne investicijske sklade, katerih sredstva bi porabili; meni, da bi se moral naložbeni načrt za Evropo osredotočiti zlasti na projekte z evropsko dodano vrednostjo, ki še niso upravičeni do bančnega financiranja; v zvezi s tem poudarja pomen regulativnih vidikov naložbenega načrta za bolj ugodno naložbeno okolje; opozarja, da je izvajanje naložbenega načrta Komisije ključnega pomena za zagotovitev želene dodane vrednosti; poudarja, da morajo biti naložbeni projekti skrbno izbrani, da bo načrt zagotovil trajnostno rast in delovna mesta v Evropi; želi spomniti, da bi bilo treba natančno oceniti rezultate naložbenega načrta Komisije, zlasti kako so bili projekti izbrani in določeni za prednostno obravnavo, da bi preprečili privatizacijo dobičkov in socializacijo izgub; opozarja na medsebojno odvisnost med učinkom vzvoda naložbenega načrta in projekti, ki se trenutno izvajajo; poudarja, da doseganje močnejšega vzvoda ne sme škoditi premišljeni izbiri projektov, pri kateri bi bilo treba upoštevati tudi geografsko lokacijo projektov; opozarja, da je treba pri tem zagotoviti visoko kakovost upravljanja in izbirnega postopka; ugotavlja, da države članice v programu prilagajanja pričakujejo, da bo naložbeni načrt bistveno okrepil in olajšal pridobivanje nepovratnih sredstev in posojil za mala in srednja podjetja, ki jih je kriza najbolj prizadela;
17.

poziva Svet, naj oblikuje enotno politiko do Rusije, ki bo 28 držav članic in institucije EU zavezala, da v odnosih med EU in Rusijo odločno in enotno podprejo vlogo človekovih pravic in opozorijo, da se mora zatiranje pravice do izražanja, združevanja in zbiranja v Rusiji končati; meni, da bi moral biti cilj strategije EU, da bi Rusijo pripravili do popolnega spoštovanja načel OVSE in spodbudili njeno vodstvo, da bi državo potegnilo iz politične in gospodarske samoosamitve;
9.

poziva egiptovske oblasti, naj razveljavijo zakon o protestih iz novembra 2013 in začnejo resničen dialog z organizacijami civilne družbe in pravnimi strokovnjaki, da se uzakonijo predpisi o združevanju in zbiranju, ki bodo v skladu z mednarodnimi standardi, in se zajamči pravica do ustanavljanja združenj iz 75. člena egiptovske ustave, vključno s pravico do prejemanja in dajanja finančnih sredstev; poziva pristojne organe, naj pregledajo osnutek zakona o nevladnih organizacijah, ki ga je pripravilo ministrstvo za družbeno solidarnost; poziva k pripravi novega zakona v skladu z egiptovsko ustavo in vsemi mednarodnim pogodbami, ki jih je Egipt podpisal;
F.

ker je prejšnji sklic Parlamenta v zgoraj navedeni resoluciji z dne 10. oktobra 2013 pozval zdajšnji sklic Parlamenta, naj še naprej izpolnjuje in izvaja mandat, ki ga je dal začasni odbor za preučitev domnev o uporabi evropskih držav za prevoz in nezakonito pridržanje ujetnikov s strani ameriške osrednje obveščevalne agencije CIA, ter posledično zagotovi, da so bila njegova priporočila upoštevana, pregleda nove elemente, ki so se morebiti pojavili, in v celoti uporabi in razvije svojo preiskovalno pravico;
39.

obžaluje, da tudi takrat, kadar so strategije opredeljene, EU teh pogosto ne uspe udejanjiti, in je zato prisiljena k nepredvidenim in nujnim ukrepom; opominja, da se je to zgodilo zlasti na območju Sahela, za katerega je bila soglasno odobrena celovita in dobro zasnovana strategija EU (strategija EU za varnost in razvoj Sahela iz leta 2011), vendar se ta do hudega poslabšanja razmer v Maliju ni zadovoljivo izvajala; poziva k analizi izkušenj iz tega primera ter – širše – k izboljšani analizi zgodnjega opozarjanja za ključna nemirna območja, da bi se izoblikovale konkretne pobude za preprečevanje sporov in mediacijo ter s tem izboljšalo delovanje v fazah pred tem, in sicer s prehodom s pristopa politike, usmerjenega v odzivanje, na ustreznejši in učinkovitejši pristop, usmerjen v preprečevanje;
4.

opozarja na gospodarske priložnosti in raznolike industrijske panoge na Arktiki in pod-arktičnih območjih, kot so turizem, pomorska industrija in pomorstvo, obnovljivi viri energije, okoljska tehnologija in čiste tehnologije, plin in nafta, priobalna industrija, gozdarstvo in lesne industrijske panoge, rudarstvo, prevozne storitve in komunikacije, informacijska tehnologija in e-rešitve, ribištvo in ribogojstvo, kmetijstvo in tradicionalni načini preživljanja, kot je reja severnih jelenov; se zaveda njihovega učinka in pomena v regiji in celotni Evropi ter pri tem poudarja delovanje evropskih akterjev iz poslovnega sveta, raziskav in razvoja;
38.

podpira morebitne pobude, ki jih bodo razvijale države članice in njihove regije za spodbujanje in ohranjanje vseh ozemelj, pokrajin in proizvodov, ki sestavljajo lokalno gastronomsko dediščino; poziva regije, naj spodbujajo lokalno in dietetično gastronomijo v šolskih in občinskih menzah v povezavi z lokalnimi proizvajalci, da bi ohranile in povečale vrednost regionalne gastronomske dediščine, spodbujale lokalno kmetijstvo in skrajšale dobavne verige;
33.

ponavlja svoje mnenje, da zamrznjeni konflikti ovirajo popoln razvoj vzhodnega partnerstva in še zaostrujejo sovraštvo, nestrpnost in napetost med narodi več držav vzhodnega partnerstva; ugotavlja pomen doseganja pravičnih rešitev in trajnega miru na temelju načel mednarodnega prava; v ta namen poziva vse strani, naj ustvarijo ugodne pogoje za mir, tako da se vzdržijo sovražne retorike in napeljevanja k vojni ter izvajajo ukrepe za krepitev zaupanja, s katerimi odpravljajo humanitarna, gospodarska in druga vprašanja na vseh straneh trenutnih ločnic; poudarja pomen regionalnega sodelovanja in pobud za utrjevanje zaupanja med stranmi; poudarja pomen krepitve načela dobrih sosedskih odnosov kot ključnega elementa za reševanje spora; izraža zaskrbljenost, ker prizadevanja in sredstva, ki jih je temu namenila EU, doslej niso zadostovala za dosego kakršnihkoli oprijemljivih rezultatov; poziva Komisijo, naj okrepi programe za utrjevanje zaupanja na konfliktnih območjih, da se obnovi dialog in olajšajo medčloveške izmenjave; poziva podpredsednico Komisije/visoko predstavnico in Evropsko službo za zunanje delovanje, naj oblikujeta inovativne ukrepe in pristope, vključno s strategijami odnosov z javnostmi, obravnavo pragmatičnih pobud ter neformalnimi stiki in posvetovanji, za podporo državljanski kulturi in dialog med skupnostmi;
46.

poudarja, da je potrebna ureditev na ravni EU, ki bo od podjetij, ki uporabljajo rudnine in druge naravne vire z območij, ki so jih prizadeli spori, in območij velikega tveganja ter z njimi trgujejo, zahtevala, da ravnajo s potrebno skrbnostjo v skladu s smernicami OECD o potrebni skrbnosti za odgovorne dobavne verige rudnin z območij, ki so jih prizadeli spori, in z območij velikega tveganja, ki bi dopolnila revizije direktiv EU o preglednosti in računovodskih direktiv EU o razkritju finančnih in nefinančnih informacij velikih družb in tudi določbe o krvavih rudninah Dodd-Frankovega zakona; zlasti meni, da bi takšna zakonodaja morala: (a) uvesti pravno zavezujočo obveznost za vsa podjetja na predhodnih stopnjah vrednostne verige, ki delujejo v EU ter uporabljajo naravne vire z območij, ki so jih prizadeli spori, in območij velikega tveganja ter z njimi trgujejo, ter vsa podjetja na nadaljnjih stopnjah vrednostne verige, ki te vire kot prva uvedejo na evropski trg, da ravnajo s potrebno skrbnostjo v dobavni verigi, da bi odkrila in ublažila nevarnost financiranja sporov in zlorabe človekovih pravic; (b) temeljiti na ustreznih mednarodnih instrumentih, vključno z Mednarodno listino o človekovih pravicah, ki je bila podrobneje opredeljena z mednarodnimi pogodbami in standardi o človekovih pravicah (kot so vodilna načela ZN o podjetništvu in človekovih pravicah ter okvir za varovanje, spoštovanje in pomoč), temeljno pogodbo Mednarodne organizacije dela, mednarodnim humanitarnim in kazenskim pravom ter smernicami OECD o potrebni skrbnosti za odgovorne dobavne verige rudnin z območij, ki so jih prizadeli spori, in z območij velikega tveganja; (c) veljati za vse segmente dobavne verige in brez izjem za vse naravne vire, pridobljene na katerem koli območju, ki so ga prizadeli spori, ali območju velikega tveganja; (d) temeljiti na pristopu, ki temelji na oceni tveganja, ki zahteva, da podjetja ocenijo dejanske in potencialne negativne učinke, ki bi bili posledica njihovih dejavnosti, in da odkrita tveganja ublažijo; (e) vključevati obveznost rednih neodvisnih revizij in javnega razkritja ukrepov potrebne skrbnosti podjetja; (f) opredeliti zahteve za ocenjevanje tveganj v podjetjih in za okvir upravljanja; (g) vključevati mehanizem sankcij za primere neizpolnjevanja obveznosti potrebne skrbnosti na podlagi tveganja v dobavni verigi; (h) biti primerljiva z obveznostmi na podlagi Dodd-Frankovega zakona, da bi podjetja z izpolnjevanjem obveznosti EU glede odgovornega pridobivanja samodejno izpolnjevala obveznosti iz zakonodaje ZDA;
G.

ker sta svoboda izražanja in pravica do sodelovanja na mirnih demonstracijah temeljna elementa demokracije in ker sta enakost in pravica do sodnega varstva za vse nemogoča brez temeljnih svoboščin in spoštovanja pravic vseh državljanov; ker venezuelska ustava zagotavlja pravico državljanov do mirnega zbiranja, združevanja in protestov; ker je dolžnost javnih oblasti, da varujejo temeljne pravice svojih državljanov ter zagotavljajo njihovo varnost in varujejo njihova življenja, ne de bi te pravice omejevali;
20.

poziva Rusijo, naj sprejme konstruktivno držo ter preneha maščevalne ukrepe in nepotrebni pritisk, s katerimi skuša spodkopati suvereno pravico svojih sosed do svobodnega odločanja o njihovi prihodnosti; poziva EU in njene države članice, naj do Rusije nastopijo enotno in podprejo države vzhodnega partnerstva pri njihovih evropskih težnjah ter pri svobodni izbiri za tesnejše odnose z EU; poudarja, da pomeni uporaba politične, gospodarske ali druge prisile kršitev Helsinške sklepne listine in memoranduma iz Budimpešte iz leta 1994 glede varnosti Ukrajine; poudarja, da sta obe, EU in Rusija, odgovorni za dejaven prispevek k miru in blaginji v skupni soseščini, kar koristi eni in drugi; ponovno izraža prepričanje, da je sodelovanje edini način za dosego cilja;
44.

poziva Svet, naj se zaveže, da bo: (a) Parlamentu predstavil vsaj dva kandidata iz vsake države članice, od tega po eno žensko in enega moškega; (b) predloge pripravil tako, da bodo v celoti skladni z merili, ki so določena v resolucijah Parlamenta, pod pogojem, da bo Parlament zagotovil natančno spoštovanje teh meril s svoje strani; (c) zagotovil ustrezne podatke o karieri ob navedbi imen kandidatov in vse informacije in mnenja, ki jih je prejel, medtem ko potekajo notranji postopki odločanja v državah članicah; (d) posredoval vse podatke v zvezi s kandidaturami, ki jih je prejel od držav članic, saj bi moral Parlament v primeru, da Svet informacij ne bi predložil, izvajati lastne poizvedbe, kar bi neizogibno privedlo do zamud v postopku; (e) vzpostavil stik z ustreznimi organi držav članic, ki bodo pozvani, naj predlagajo kandidate za člane Računskega sodišča, in opozoril te organe na merila in postopke, ki jih je določil Parlament; (f) se izogibal umikanju kandidatur in predlaganju novih, ki bi upoštevale nove predloge držav članic, povezane zgolj s političnimi merili; (g) v primeru, da bi do omenjene situacije prišlo, spoštoval negativno mnenje Parlamenta o razmerah in predlagal novega kandidata ali kandidate;
36.

poudarja, da bi morala EU okrepiti dialog o politikah in sodelovanje glede vprašanj, kot so temeljne pravice, vključno s pravicami narodnostnih in verskih manjšin, in prav tako v zadevah skupnega pomena v zvezi s vprašanji pravne države in varnosti, kot so boj proti mednarodnemu kriminalu, podkupovanje, davčne utaje, pranje denarja, trgovina z ljudmi in mamili, boj proti terorizmu, neširjenje orožja, razorožitev, pomorska in kibernetska varnost;
15.

poziva institucije EU, države članice ter evropska in mednarodna podjetja, naj dejavno podprejo to in podobne pobude ter izvajajo etične in družbeno odgovorne podjetniške prakse, vključno z zagotovitvijo pravičnih delovnih standardov in zajamčenih plač, priznanjem pravic do združevanja v sindikate in kolektivnih pogajanj ter zagotovitvijo varnih in humanih delovnih razmer vsem delavcem;
C.

ker je v členu 6 naveden neizčrpen seznam pravil EU, ki zadevajo presojo dobrega ugleda, in vključuje pravila o času vožnje in delovnem času voznikov; uporabi tahografov; največjih težah in dimenzijah gospodarskih vozil v mednarodnem prometu; kvalifikacijah in usposobljenosti voznikov; tehnični brezhibnosti gospodarskih vozil; dostopu na trg mednarodnega cestnega prevoza blaga ali, glede na primer, dostopu na trg cestnega prevoza potnikov; varnosti pri cestnem prevozu nevarnega blaga; namestitvi in uporabi omejilnikov hitrosti; vozniških dovoljenjih; dovoljenjih za opravljanje dejavnosti in prevozu živali;
H.

ker imajo državljani EU predvsem pravico, da se svobodno gibajo in bivajo v EU, da volijo in kandidirajo na občinskih volitvah in volitvah v Evropski parlament v državi, kjer bivajo, in sicer pod enakimi pogoji kot državljani te države, in da v državah zunaj EU, kjer posamezna država članica nima veleposlaništva ali konzulata, prejmejo pomoč pri veleposlaništvu ali konzulatu druge države članice pod enakimi pogoji kot državljani te države;
15.

poziva Svet, Komisijo in Evropsko službo za zunanje delovanje, naj Parlamentu predložijo javno oceno ukrepov, ki jih je sprejela EU, da bi Uzbekistan prisilila k izpolnjevanju meril na področju človekovih pravic, ki so jih leta 2010 določili zunanji ministri EU, in naproša Svet ZN za človekove pravice, naj uvede mehanizem spremljanja za Uzbekistan; spodbuja Svet in Komisijo, naj izboljšata dialog o človekovih pravicah z uzbekistansko vlado, ter od Evropske službe za zunanje delovanje pričakuje, da bo na srečanju, ki bo predvidoma novembra in bo namenjeno dialogu o človekovih pravicah med EU in Uzbekistanom, odločno obravnavala vse glavne primere kršitev človekovih pravic ter bo poskrbela, da bodo ta srečanja bolj usmerjena v rezultate in se bomo premaknili s sedanje zelo nespodbudne mrtve točke;
4.

meni, da bi morala Komisija ohraniti obstoječi pristop in predložiti oceno učinka za vse pobude, pri katerih je izpolnjen vsaj eden od naslednjih pogojev: (a) zakonodajni predlogi, vključeni v zakonodajni in delovni program Komisije, (b) zakonodajni predlogi, ki niso vključeni v zakonodajni in delovni program Komisije, pri katerih je jasno razviden njihov gospodarski, upravni, socialni in okoljski učinek, (c) nezakonodajne pobude, ki določajo prihodnje politike (kot so bele knjige, akcijski načrti, programi odhodkov, smernice za pogajanja o mednarodnih sporazumih), (d) delegirani ali izvedbeni akti, ki jih predlaga Komisija in po potrebi njene agencije, ki bodo najverjetneje imeli velike prepoznavne gospodarske, socialne in okoljske učinke in bodo povzročili upravno breme;
15.

poziva ESZD, Komisijo, države članice in mednarodne partnerje, naj še naprej sodelujejo z Nigerijo, tudi v zadevi, povezani s šolarkami iz mesta Chibok, in sicer dvostransko in prek regionalnih struktur in struktur OZN, tako pri zagotavljanju pomoči, usposabljanju varnostnih sil in izmenjavi obveščevalnih podatkov;
15.

naroči svojemu predsedniku, naj to resolucijo posreduje Svetu, Komisiji, podpredsednici Komisije/visoki predstavnici Unije za zunanje zadeve in varnostno politiko, posebnemu predstavniku EU za mirovni proces na Bližnjem vzhodu, vladam in parlamentom držav članic, generalnemu sekretarju Združenih narodov, odposlancu bližnjevzhodne četverice, knesetu in izraelski vladi, predsedniku Palestinske oblasti in palestinskemu zakonodajnemu svetu, parlamentu in vladi Egipta ter parlamentu in vladi Jordanije.
33.

poziva Komisijo, naj upošteva delo IAIS na področju sanacije in reševanja zavarovateljev ter ga preuči v okviru druge stopnje Solventnosti II, zakonodaje o finančnih konglomeratih in direktive o zavarovalnem posredovanju ter sodeluje z mednarodnimi partnerji, da bo upoštevala časovni razpored, ki ga je določil FSB za izvajanje priporočil, vključno z zahtevo, da morajo sistemski zavarovatelji imeti načrte sanacije in reševanja ter ocene rešljivosti, okrepljenim nadzorom skupin in zahtevami v zvezi s kritjem večjih izgub; priznava, da dolgoročna narava zavarovalnih obveznosti, razlike v rokih, dolgih ročnostih in poslovnem značaju zavarovalništva v primerjavi z bančništvom, skupaj z instrumenti, ki jih imajo na voljo regulativni organi, že zagotavlja učinkovite prakse reševanja; zato meni, da bi bilo treba večji pomen pripisati sanaciji;